Erisoodustuse maksustamise eesmärgiks on ülevaate kohaselt eelkõige neutraalsuse tagamine maksustamisel ja see tähendab, et nii rahalises kui mitterahalises vormis makstud palk peavad olema maksudega võrdselt koormatud. Seega peab rahandusministeeriumi hinnangul olema erisoodustuselt võetava tulumaksu ja sotsiaalmaksu summa täpselt sama suur, kui seda on töötasult kinnipeetud tulumaks ja makstud sotsiaalmaks.